CELEX: 32004R1275
Language: mt
Date: 2004-07-12 00:00:00
Title: Regolament tal-Kummissjoni (KE) Nru 1275/2004 tat- 12 ta' Lulju 2004 li jemenda r-Regolament (KEE) Nru 2692/89 dwar il-modalitajiet ta' l-applikazzjoni marbuta mal-kunsinni tar-ross lejn Réunion, dwar il-korrezzjoni li trid issir għas-sovvenzjoni wara l-ksur tal-prezz ta' intervent għar-ross li jkun għadu fil-ħliefa fl-aħħar ta' l-istaġun

5.12.2008          MT              Il-Ġurnal Uffiċjali ta’ l-Unjoni Ewropea                              43

32004R1275

L 241/8                         IL-ĠURNAL UFFIĊJALI TA’ L-UNJONI EWROPEA                           13.7.2004

                 REGOLAMENT TAL-KUMMISSJONI (KE) Nru 1275/2004

                                          tat-12 ta’ Lulju 2004

  li jemenda r-Regolament (KEE) Nru 2692/89 dwar il-modalitajiet ta’ l-applikazzjoni
    marbuta mal-kunsinni tar-ross lejn Réunion, dwar il-korrezzjoni li trid issir għas-
sovvenzjoni wara l-ksur tal-prezz ta' intervent għar-ross li jkun għadu fil-ħliefa fl-aħħar
                                       ta’ l-istaġun

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabilixxi l-Komunità Ewropea,

Wara li kkunsidrat r-Regolament tal-Kunsill (KE) Nru 3072/95 tat-22 ta’ Diċembru 1995
dwar is-suq komuni tar-ross1, u b’mod partikolari Artikolu 10(3) tiegħu,

Billi:

(1)       Regolament tal-Kummissjoni (KEE) Nru 2692/892 ma jipprovdix għal
          disposizzjonijiet speċifiċi fir-rigward tal-ksur tal-prezz ta’ l-intervent fl-aħħar ta’ l-
          istaġun.

(2)       Mill-bidu ta' l-istaġun 2004/2005, il-prezz ta’ l-intervent tar-ross, mingħajr iż-żejjed
          ta’ kull xahar, ser jiċċaqlaq minn 298.35 Euro kull tunellata għal 150 Euro kull
          tunellata. Biex jiġi evitat tfixkil fil-kompetizzjoni, il-bażi tal-prezz ta’ l-intervent trid
          tittieħed in konsiderazzjoni biex tiddetermina l-ammont ta’ sovvenzjoni applikabbli
          għall-kunsinni ta’ ross kopert bid-dokumenti tas-sovvenzjoni mogħtija fl-istaġun
          preċedenti u li jkunu għadhom jiswew fil-bidu tal-kampanja 2004/2005. L-Artikolu 4
          tar-Regolament (KEE) Nru 2692/89 għandu bżonn, għal dan il-għan, jikkonsidra dan
          il-prezz.

(3)       Regolament (KE) Nru 2692/89 għandu jkun emendat kif hemm bżonn.

(4)       Regolament tal-Kummissjoni (KE) Nru 1878/20033 fetaħ aġġudikazzjoni biex jiġi
          determinat is-sovvenzjoni għall-kunsinna tar-ross maqsum twil B għad-destinazzjoni
          tal-gżira tar-Réunion.

1
          ĠU L 329, 30.12.1995, p. 18. Regolament kif l-aħħar emendat bit-Trattat ta’ l-Adeżjoni ta’ l-2003.
2
          ĠU L 261, 7.9.1989, p. 8. Regolament kif l-aħħar emendat bir-Regolament (KE) Nru 1453/1999 (ĠU L
          167, 2.7.1999, p. 19).
 ---pagebreak--- 44              MT               Il-Ġurnal Uffiċjali ta’ l-Unjoni Ewropea                 5.12.2008

(5)    Huwa opportun li ttawwal dan l-aġġudikazzjoni qabel id-29 ta’ Lulju 2004.

(6)    Il-miżuri pprovduti f’dan ir-Regolament huma skond l-opinjoni tal-Kumitat ta’
       Immaniġjar taċ-ċereali,

ADDOTTAT DAN IR-REGOLAMENT:

                                              Artikolu 1

Fl-Artikolu 4 tar-Regolament (KEE) nru 2692/89, il-paragrafi 2 u 3 huma mibdula bit-test li
ġej :
«2.     Fil-każ fejn il-validità tad-dokument tas-sovvenzjoni imsemmi fl-Artikolu 13 taqbeż
tmiem l-istaġun u fejn il-kunsinna ssir tul l-istaġun li jmiss, l-ammont tas-sovvenzjoni li hu
relata mal-proċedura prevista fl-Artikolu 9 li jibqa’ aġġustjat billi titnaqqas id-differenza bejn
il-prezz ta’ l-intervent tar-ross li għadu fil-ħliefa tal-kampanja l-antika minn dik ġdida,
mingħajr dak li jibqa’ kull xahar.

3.      L-aġġustament maħsub fil-paragrafu 2 għandu jsir billi tikkonsidra r-rata ta'
konverżjoni maħsuba fl-Artikolu 1 tar-Regolament nru 467/67/KEE. Jekk l-ammont ta’
sovvenzjoni li jirriżulta minn dan l-aġġustament hu inferjuri għal zero, l-imsemmi ammont
jibqa' zero.».

                                              Artikolu 2

Fl-Artikolu 1(2) tar-Regolament (KE) nru 1878/2003, tas-« 17 ta’ Ġunju » hu mibdul bid-data
id-« 29 ta’ Lulju ».

                                              Artikolu 3

Dan ir-Regolament għandu jidħol fis-seħħ fil-ġurnata wara l-publikazzjoni f’Il-Ġurnal
Uffiċjali ta’ l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 12 ta’ Lulju 2004.

                                                 Għall-Kummissjoni
                                                 Franz FISCHLER
                                                 Membru tal-Kummissjoni

3
       ĠU L 275, 25.10.2003, p. 23.